-----------------------------------------------------------------------
  2. ลักษณะการประกอบธุรกิจ

  -----------------------------------------------------------------------

2.1 ประวัติความเป็นมา

บริษัท ไมด้า-เมดดาลิสท์ เอ็นเธอร์เทนเมนท์ จำกัด (มหาชน) (“บริษัทฯ”) เดิมชื่อ บริษัท ไมด้า
อุตสาหกรรม จำกัด จดทะเบียนจัดตั้งเมื่อวันที่ 7 มกราคม 2535 ด้วยทุนจดทะเบียนเริ่มแรก 5
ล้านบาท เพื่อประกอบกิจการผลิตดอกลำโพงและตู้ลำโพงสำหรับเครื่องเสียงเพื่อใช้ในบ้าน
และชิ้นส่วนเครื่องใช้ที่ทำจากไม้ ตามคำสั่งซื้อของผู้ประกอบการในประเทศเป็นหลัก ทั้งนี้
กลุ่มผู้ก่อตั้งได้แก่ กลุ่มตระกูลเอี้ยวศิวิกูล และนายธเนศ ดิลกศักยวิทูร (ซึ่งรวมเรียกว่า
“ผู้ถือหุ้นฝ่ายไทย”) ถือหุ้นร้อยละ 80 และร้อยละ 20 ตามลำดับ ต่อมาในปี 2539 บริษัทฯ
ได้เพิ่มทุนจดทะเบียนเป็น 30 ล้านบาท โดยการออกหุ้นสามัญเพิ่มทุนใหม่จำนวน 2.50 ล้านหุ้น
มูลค่าที่ตราไว้หุ้นละ 10 บาท เสนอขายให้กับผู้ถือหุ้นเดิม เพื่อใช้เป็นเงินทุนหมุนเวียนของกิจการ

ในปี 2545 บริษัทได้ขยายการดำเนินธุรกิจไปสู่การเป็นฐานการผลิต (“Original Equipment
Manufacturer : OEM”) สำหรับผลิตภัณฑ์ประเภทเครื่องเล่นอิเลคทรอนิคส์
(Coin-Operated-Entertaining Machine) ที่มีการใช้ชิ้นส่วนที่ทำจากไม้เป็นส่วนประกอบ
เช่น เครื่องเล่นปาเป้าอิเลคทรอนิคส์ (Electronic Dart Board) โต๊ะพูล (Pool Table)
และโต๊ะฟุตบอล (Soccer Table)
เพื่อจำหน่ายให้แก่ลูกค้าที่เป็นเจ้าของตราสินค้าในต่างประเทศทั้งหมด
โดยลูกค้าจะนำไปจำหน่ายต่อให้แก่ตัวแทนจำหน่ายสินค้า (Distributor) ผู้จัดจำหน่ายสินค้า
(Agent) และผู้ประกอบการ (Operator) ของลูกค้าอีกทอดหนึ่งภายใต้ตราสินค้าของตนเอง

ในเดือนธันวาคม ปี 2547 บริษัทฯ ตกลงร่วมทุนกับ MMC โดยได้เพิ่มทุนจดทะเบียนจาก 30
ล้านบาท เป็น 240 ล้านบาท โดยการออกหุ้นสามัญใหม่จำนวน 21 ล้านหุ้น มูลค่าที่ตราไว้หุ้นละ 10
บาท เพื่อจำหน่ายให้กับผู้ถือหุ้นฝ่ายไทยจำนวน 12.6 ล้านหุ้น และ MMC จำนวน 8.4 ล้านหุ้น
ในราคาหุ้นละ 10 บาท และได้เรียกชำระค่าหุ้นเพียงร้อยละ 25 ของทุนจดทะเบียนส่วนที่เพิ่ม
ทำให้บริษัทมีทุนชำระแล้ว ณ วันสิ้นปี 2547 เป็นจำนวน 82.50 ล้านบาท หลังจากนั้น
บริษัทได้มีมติลดทุนจดทะเบียนจำนวน 40 ล้านบาท จากเดิม 240 ล้านบาท เหลือ 200 ล้านบาท
พร้อมทั้งได้เรียกชำระค่าหุ้นส่วนที่เหลือในช่วงไตรมาสแรกของปี 2548 ทำให้ผู้ถือหุ้นฝ่ายไทย และ
MMC ถือหุ้นเป็นจำนวน 13 ล้านหุ้น และ 7 ล้านหุ้น หรือคิดเป็นสัดส่วนร้อยละ 65 และ 35
ของทุนจดทะเบียนชำระแล้วจำนวน 200 ล้านบาท ตามลำดับ ทั้งนี้ ผู้ถือหุ้นฝ่ายไทย และ MMC
ได้ตกลงร่วมกันที่จะนำหุ้นจำนวน 44.57 ล้านหุ้น และจำนวน 24 ล้านหุ้น ตามลำดับ รวมเป็น
68.57 ล้านหุ้น มูลค่าที่ตราไว้หุ้นละ 1 บาท เข้าฝากในบัญชี Lock up กับบริษัท
ศูนย์รับฝากหลักทรัพย์ (ประเทศไทย) จำกัด ซึ่งคิดเป็นร้อยละ 28.57 ของทุนชำระแล้ว (240
ล้านหุ้น) ในกรณีที่ผู้ร่วมทุนฝ่ายใดฝ่ายหนึ่งต้องการขายหุ้นของตนออกจากบัญชี Lock up
จะต้องได้รับความยินยอมจากผู้ร่วมทุนทั้งสองฝ่าย
และตกลงที่จะรักษาสัดส่วนการถือหุ้นตลอดระยะเวลาของการร่วมทุนของผู้ถือหุ้นแต่ละฝ่ายให้ไม่น้อยกว่าร้อยละ
10 ของทุนชำระแล้วภายหลังการเสนอขายหุ้นสามัญเพิ่มทุนแก่ประชาชน (240 ล้านบาท)

ในช่วงไตรมาสที่ 1 ปี 2548 บริษัทฯ ได้นำเงินที่ได้จากการเพิ่มทุนจำนวน 170
ล้านบาทดังกล่าวข้างต้น ไปซื้อที่ดินประมาณ 4 ไร่ ซึ่งเป็นที่ตั้งของโรงงานปัจจุบัน
และซื้อที่ดินเพิ่มอีกประมาณ 17 ไร่
เพื่อรองรับการก่อสร้างในส่วนการขยายโรงงานและคลังสินค้าจากบุคคลที่เกี่ยวโยงกัน
และได้ทำสัญญาซื้อตราสินค้า “Medalist” (Trademark Agreement) จาก MMC
เพื่อทำให้บริษัทฯ มีสิทธิแต่เพียงผู้เดียว (Exclusive Right)
ในการผลิตและจำหน่ายเครื่องเล่นอิเลคทรอนิคส์และอุปกรณ์ที่เกี่ยวข้องภายใต้ตราสินค้าดังกล่าวได้ทั่วโลก
ยกเว้น ประเทศต่างๆ ในทวีปอเมริกา ประเทศรัสเซีย ประเทศจีน และประเทศอินเดีย
(พื้นที่ที่บริษัทฯ
ได้รับสิทธิในการผลิตและจำหน่ายผลิตภัณฑ์เครื่องเล่นอิเลคทรอนิคส์และอุปกรณ์ที่เกี่ยวข้องภายใต้ตราสินค้า
“Medalist” จะรวมเรียกว่า “Territory” ส่วนพื้นที่อื่นๆ ซึ่งยังคงเป็นสิทธิของ MMC ได้แก่
ประเทศต่างๆ ในทวีปอเมริกา ประเทศรัสเซีย ประเทศจีน และประเทศอินเดีย จะรวมเรียกว่า
“Non-Territory”) ซึ่งทำให้บริษัทฯ
สามารถจำหน่ายสินค้าได้ในราคาที่สูงขึ้นและมีกำไรต่อหน่วยสูงขึ้น
เนื่องจากจำหน่ายไปยังลูกค้าโดยตรงโดยไม่ต้องขายผ่าน MMC ดังเช่นในอดีต

นอกจากนี้ บริษัทฯ ได้ทำสัญญาสนับสนุนการดำเนินธุรกิจ (Supporting Agreement) กับ MMC
โดยกำหนดให้ MMC
ช่วยทำการส่งเสริมการตลาดและช่องทางจำหน่ายเชิงรุกสำหรับเครื่องเล่นปาเป้าอิเลคทรอนิคส์และอุปกรณ์อื่นที่เกี่ยวข้องในพื้นที่
Territory เช่น การส่งมอบรายชื่อ สถานที่ติดต่อ และรายละเอียดอื่นๆ ของลูกค้าให้กับบริษัทฯ
การประสานงานให้บริษัทฯ ได้ติดต่อกับลูกค้าโดยตรง และสนับสนุนการขยายฐานลูกค้าใหม่ใน
Territory เป็นต้น ซึ่งทำให้บริษัทฯ ได้ประโยชน์จากการเรียนรู้ด้านการตลาด
และช่วยเสริมความสามารถในการเพิ่มรายได้ให้กับบริษัทอีกทางหนึ่ง

ที่ประชุมวิสามัญผู้ถือหุ้น ครั้งที่ 9/2548 เมื่อวันที่ 11 สิงหาคม 2548 มีมติให้บริษัทฯ
แปรสภาพเป็นบริษัทมหาชน และเปลี่ยนแปลงมูลค่าที่ตราไว้ต่อหุ้นจาก 10 บาทเป็น 1 บาท
พร้อมทั้งเพิ่มทุนจดทะเบียนเป็นจำนวน 250 ล้านบาท โดยออกหุ้นสามัญใหม่จำนวน 50ล้านหุ้น
เพื่อเสนอขายต่อประชาชนจำนวน 40 ล้านหุ้น
และเพื่อรองรับการใช้สิทธิตามใบสำคัญแสดงสิทธิที่จะซื้อหุ้นสามัญที่จะเสนอขายให้กับกรรมการและพนักงานของบริษัทจำนวน
10 ล้านหุ้น
และมีมติให้นำหุ้นสามัญของบริษัทเข้าจดทะเบียนเป็นหลักทรัพย์จดทะเบียนในตลาดหลักทรัพย์แห่งประเทศไทย
ซึ่งในการเสนอขายหุ้นสามัญแก่ประชาชนในครั้งนี้
จะมีการนำหุ้นของผู้ถือหุ้นเดิมซึ่งเป็นผู้ถือหุ้นรายใหญ่ ได้แก่ ผู้ถือหุ้นฝ่ายไทย จำนวน 13 ล้านหุ้น
และ MMC จำนวน 7 ล้านหุ้น รวมจำนวน 20 ล้านหุ้นมาเสนอขายแก่ประชาชนด้วย ดังนั้น
ผู้ถือหุ้นฝ่ายไทย และ MMC จะถือหุ้นในบริษัทเป็นจำนวน 117 ล้านหุ้น และจำนวน 63 ล้านหุ้น
คิดเป็นสัดส่วนร้อยละ 48.75 และ 26.25
ของทุนชำระแล้วภายหลังการเสนอขายหุ้นให้กับประชาชน

2.2 ภาพรวมการประกอบธุรกิจของบริษัท

บริษัทฯ
ประกอบธุรกิจผลิตและจำหน่ายผลิตภัณฑ์เครื่องเล่นปาเป้าอิเลคทรอนิคส์และอุปกรณ์ที่เกี่ยวข้อง
ภายใต้ตราสินค้าของบริษัทเองคือ “Medalist” ให้กับตัวแทนจำหน่ายสินค้า
ในต่างประเทศทั่วโลกที่เป็นพื้นที่ใน Territory (พื้นที่ทั่วโลก ยกเว้น ทวีปอเมริกา
ประเทศรัสเซีย ประเทศจีน และประเทศอินเดีย) โดยตรง โดยในระยะแรก บริษัทฯ
มีเป้าหมายการผลิตและจำหน่ายเครื่องเล่นปาเป้าอิเลคทรอนิคส์ไปยังประเทศญี่ปุ่น ประเทศไต้หวัน
ประเทศออสเตรเลีย ประเทศนิวซีแลนด์ และประเทศเกาหลี เป็นต้น

นอกจากนี้ บริษัทฯ ยังผลิตเครื่องเล่นอิเลคทรอนิคส์อื่นๆ ได้แก่ โต๊ะพูล และโต๊ะฟุตบอล
ตามคำสั่งซื้อของลูกค้าในต่างประเทศที่เป็นเจ้าของตราสินค้าของตนเอง โดยมีตลาดหลัก คือ
ประเทศสหรัฐอเมริกา และสหราชอาณาจักร อย่างไรก็ตาม ในอนาคต บริษัทฯ
มีแผนที่จะผลิตสินค้าดังกล่าวภายใต้ตราสินค้าของบริษัทเพื่อจำหน่ายให้แก่ลูกค้าทั่วโลกด้วย

ในส่วนของผลิตภัณฑ์อื่นๆ ได้แก่ ดอกลำโพง ตู้ลำโพงสำหรับเครื่องเสียงเพื่อใช้ในบ้าน
และชิ้นส่วนเครื่องใช้ที่ทำจากไม้ บริษัทฯ
จะทำการผลิตตามคำสั่งซื้อให้ผู้ประกอบการในประเทศโดยตรง

ดังนั้น ภายใต้การร่วมมือระหว่างบริษัทฯ และ MMC บริษัทฯ จึงเป็นผู้ประกอบการที่ครบวงจร
กล่าวคือ เป็นทั้ง ผู้ผลิตและจำหน่ายสินค้าให้กับลูกค้าภายใต้ตราสินค้าของบริษัทฯ โดยตรง
รวมทั้งเป็นฐานการผลิตผลิตภัณฑ์ภายใต้ตราสินค้าอื่นๆ ตามคำสั่งซื้อของลูกค้า
ซึ่งถือว่าเป็นการเพิ่มจุดแข็งให้กับบริษัท และช่วยให้ผลประกอบการของบริษัทดีขึ้น

2.3 โครงสร้างรายได้ของบริษัท

+------------------------+------+------+------+------+-------+-------+
| รายละเอียด              | สำ   |      | สำ   |      | สำหรับ |       |
|                        | หรับป |      | หรับป |      | ปีสิ้นสุด |       |
|                        | ีสิ้นสุด |      | ีสิ้นสุด |      |       |       |
|                        |      |      |      |      | วันที่   |       |
|                        | วันที่  |      | วันที่  |      | 31    |       |
|                        | 31   |      | 31   |      | ธ     |       |
|                        | ธัน   |      | ธัน   |      | ันวาคม |       |
|                        | วาคม |      | วาคม |      | 2548  |       |
|                        | 2546 |      | 2547 |      |       |       |
+========================+======+======+======+======+=======+=======+
|                        | ล้า   | ร    | ล้า   | ร    | ล     | ร้อยละ |
|                        | นบาท | ้อยละ | นบาท | ้อยละ | ้านบาท |       |
+------------------------+------+------+------+------+-------+-------+
| 1. รายได้จากการขาย      |      |      |      |      |       |       |
+------------------------+------+------+------+------+-------+-------+
| ร                      |      |      |      |      |       |       |
| ายได้จากการขายต่างประเทศ |      |      |      |      |       |       |
+------------------------+------+------+------+------+-------+-------+
| เ                      | 4    | 4    | 16   | 8    | 2     | 88.71 |
| ครื่องเล่นปาเปาอิเลคทรอนิคส์ | 2.64 | 2.97 | 2.51 | 1.21 | 69.09 |       |
+------------------------+------+------+------+------+-------+-------+
| โต๊ะพูล                  | 7.76 | 7.82 | 5.20 | 2.60 | 9.67  | 3.19  |
+------------------------+------+------+------+------+-------+-------+
| โต๊ะฟุตบอล               | -    | -    | 2.53 | 1.26 | 0.39  | 0.13  |
+------------------------+------+------+------+------+-------+-------+
| อื่นๆ 1/                 | 8.38 | 8.45 | 1    | 6.88 | 9.02  | 2.97  |
|                        |      |      | 3.76 |      |       |       |
+------------------------+------+------+------+------+-------+-------+
| รวมขายต่างประเทศ        | 5    | 5    | 18   | 9    | 2     | 95.00 |
|                        | 8.78 | 9.24 | 4.00 | 1.95 | 88.17 |       |
+------------------------+------+------+------+------+-------+-------+
| รายได้จากการขายในประเทศ |      |      |      |      |       |       |
+------------------------+------+------+------+------+-------+-------+
| ตู้ลำโพง ดอกลำโพง และ    | 3    | 4    | 1    | 5.99 | 2.26  | 0.74  |
| อุปกรณ์ที่เกี่ยวข้อง          | 9.72 | 0.03 | 1.99 |      |       |       |
+------------------------+------+------+------+------+-------+-------+
| โต๊ะพูล                  | -    | -    | 0.46 | 0.23 | 1.17  | 0.39  |
+------------------------+------+------+------+------+-------+-------+
| โต๊ะฟุตบอล               | -    | -    | -    | -    | 0.12  | 0.04  |
+------------------------+------+------+------+------+-------+-------+
| อื่นๆ 1/                 | -    | -    | -    | -    | 0.38  | 0.13  |
+------------------------+------+------+------+------+-------+-------+
| รวมขายในประเทศ         | 3    | 4    | 1    | 6.22 | 3.93  | 1.30  |
|                        | 9.72 | 0.03 | 2.45 |      |       |       |
+------------------------+------+------+------+------+-------+-------+
| รวมรายได้จากการขาย      | 9    | 9    | 19   | 9    | 2     | 96.30 |
|                        | 8.50 | 9.27 | 6.45 | 8.17 | 92.10 |       |
+------------------------+------+------+------+------+-------+-------+
| 2. รายได้อื่น 2/          | 0.72 | 0.73 | 3.67 | 1.83 | 11.21 | 3.70  |
+------------------------+------+------+------+------+-------+-------+
| รายได้รวม               | 9    | 10   | 20   | 10   | 3     | 1     |
|                        | 9.22 | 0.00 | 0.12 | 0.00 | 03.31 | 00.00 |
+------------------------+------+------+------+------+-------+-------+

หมายเหตุ: 1/ รายได้จากการขายอื่นๆ ประกอบด้วย
รายได้จากการจำหน่ายอุปกรณ์ที่เกี่ยวกับสินค้าของบริษัท เช่น แป้นปาเป้า แผงวงจรรับสัญญาณ จอ
LCD และชิ่งโต๊ะพูล เป็นต้น

2/ รายได้อื่น ได้แก่ ดอกเบี้ย กำไรจากอัตราแลกเปลี่ยน
กำไรหรือขาดทุนจากการจำหน่ายสินทรัพย์
และรายได้ค่าธรรมเนียมการใช้ตู้ปาเป้าเพื่อใส่โปรแกรมอื่นที่เป็นของลูกค้า

2.4 เป้าหมายการดำเนินธุรกิจและแผนงานในอนาคต

ในระยะเวลา 3 – 5 ปีข้างหน้า บริษัทฯ
มีเป้าหมายที่จะเป็นผู้นำด้านการผลิตและจำหน่ายเครื่องเล่นอิเลคทรอนิคส์ ได้แก่
เครื่องเล่นปาเป้าอิเลคทรอนิคส์ โต๊ะพูล โต๊ะฟุตบอล เป็นต้น ภายใต้ตราสินค้าของบริษัทฯ
โดยมีนโยบายที่จะขยายตลาดและกระจายสินค้าของบริษัทฯ ให้ครอบคลุมทุกประเทศใน Territory
อย่างไรก็ตาม ในระยะแรกบริษัทฯ
จะเน้นการผลิตและจำหน่ายเครื่องเล่นปาเป้าอิเลคทรอนิคส์ในประเทศที่มีศักยภาพสูง ได้แก่
ประเทศญี่ปุ่น ประเทศไต้หวัน ประเทศออสเตรเลีย ประเทศนิวซีแลนด์ และประเทศเกาหลี เป็นต้น
หลังจากนั้น บริษัทฯ จะพยายามขยายตลาดใหม่ๆ เพิ่มเติมในพื้นที่ Territory
โดยจะเป็นผู้บุกเบิกรายแรกในพื้นที่ใหม่ๆ โดยอาศัยประสบการณ์ ความเชี่ยวชาญ และความสำเร็จ
ในอดีตที่ผ่านมา

นอกจากนี้ บริษัทฯ ยังมีนโยบายที่จะขยายกำลังการผลิต
รวมทั้งพัฒนาขบวนการผลิตให้มีความรวดเร็วมากขึ้น เพื่อรองรับความต้องการที่เพิ่มสูงขึ้น
และมีแผนในการพัฒนาบุคลากรด้านตลาดต่างประเทศ
เพื่อให้สอดคล้องกับลักษณะการประกอบธุรกิจของบริษัทฯ
ที่มีลูกค้าหรือตลาดหลักเป็นตลาดในต่างประเทศ

ทั้งนี้ ด้วยชื่อเสียงและความนิยมในตราสินค้า “Medalist” บริษัทฯ
เชื่อว่าจะสามารถดำเนินธุรกิจให้ประสบความสำเร็จตามเป้าหมายได้เป็นอย่างดี